CELEX: C2007/315/13
Language: hu
Date: 2007-12-22 00:00:00
Title: C-403/05. sz. ügy: A Bíróság (nagytanács) 2007. október 23-i ítélete – Európai Parlament kontra az Európai Közösségek Bizottsága (Megsemmisítés iránti kereset – A Fülöp-szigeteki határbiztonságra vonatkozó projektet jóváhagyó bizottsági határozat – A 443/92/EGK rendelet alapján elfogadott határozat – A Bizottság végrehajtási hatáskörei – Korlátok)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/8
            
         A Bíróság (nagytanács) 2007. október 23-i ítélete – Európai Parlament kontra az Európai Közösségek Bizottsága
   (C-403/05. sz. ügy) (1)
   
   (Megsemmisítés iránti kereset - A Fülöp-szigeteki határbiztonságra vonatkozó projektet jóváhagyó bizottsági határozat - A 443/92/EGK rendelet alapján elfogadott határozat - A Bizottság végrehajtási hatáskörei - Korlátok)
   (2007/C 315/13)
   Az eljárás nyelve: francia
   Felek
   
      Felperes: Európai Parlament (képviselők: R. Passos, E. Waldherr, K. Lindahl és G. Mazzini meghatalmazottak)
   
      Alperes: az Európai Közösségek Bizottsága (képviselők: C. Tufvesson és A. Bordes meghatalmazottak.)
   
      Az alperest támogató beavatkozó: Spanyol Királyság (képviselő: J. M. Rodríguez Cárcamo meghatalmazott)
   Tárgy
   A Bizottság határozatának megsemmisítése, amelyben jóváhagyta az ázsiai és latin-amerikai fejlődő országoknak nyújtandó pénzügyi és műszaki segítségről és a velük folytatott gazdasági együttműködésről szóló, 1992. február 25-i 443/92/EGK tanácsi rendelet (HL L 52., 1. o.; magyar nyelvű különkiadás 11. fejezet, 18. kötet, 146. o.) végrehajtása keretében a Fülöp-szigetek határainak biztonságára vonatkozó projektet (ASIA/2004/016-924., 19 1002. sz. költségvetési jogcím)
   Rendelkező rész
   
               1)
            
            
               Az Európai Közösségek Bizottságának a Fülöp-szigeteki Köztársaság határainak biztonságára vonatkozó, az Európai Közösségek általános költségvetésének 19 10 02 sz. költségvetési jogcíméből finanszírozandó projekt (ASIA/2004/016-924. sz. Philippine Border Management Project) jóváhagyásáról szóló határozatát megsemmisíti.
            
         
               2)
            
            
               Az Európai Közösségek Bizottságát kötelezi a költségek viselésére.
            
         
               3)
            
            
               A Spanyol Királyság maga viseli saját költségeit.
            
         
      (1)  HL C 10., 2006.1.14.